Gedig: Uit ‘Tweede lewe: Outobiografie’Argieffoto (Foto: Alexas_Fotos/Pixabay) Uit “Tweede lewe: Outobiografie” Bibi Slippers i. Begin mens by geboorte of moet jy verder agteruitloop vir die oorsprong van jou storie? Agteruit tot in Bloemfontein en verder tot in Oktober tot in die lavalampagtige baarmoeder dan dieper in en verder terug na die kartondoos voor my ouers se bed waarin Ben (die mak lam) slaap. Agteruit van die kansel af by die kerk- deur uit tot by hul eerste uitgeruilde woorde in twee rigtings agteruit na onderskeie eerste asems na twee baarmoeders verder eksponensieel agteruit tot in die ewigheid? Of begin mens eenvoudig by ’n fotostaat van ’n geboortesertifikaat? Uit: Fotostaatmasjien